ROMÂNIA

JUDEŢUL BIHOR 

CONSILIUL LOCAL AL COMUNEI SÂNTANDREI 

PROCES –VERBAL

Încheiat cu ocazia şedinţei ordinare a Consiliului Local Sântandrei

din data de 26 februarie 2019
Şedinţa ordinară a Consiliului Local Sântandrei a fost convocată de Primar în baza Dispoziţiei nr. 71 din 22 februarie 2019, la şedinţă sunt prezenţi 14 consilieri din totalul de 15 consilieri în funcţie. Este absentă nemotivat d-na consilier Elena Roxana Lascu.

La şedinţă participă: primarul comunei domnul Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula - Anca Torjoc, domnul Ilie Olari, consilier în cadrul Compartimentului Administrarea Domeniului Public și Privat.
Preşedintele de ședință, doamna consilier Georgeta Mihalca, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

Înainte de a se trece la Ordinea de zi propriu – zisă, doamna secretar Dorina Ilea supune spre aprobare procesele verbale ale ședințelor anterioare, respectiv, procesul verbal al ședinței ordinare din data de 17.12.2018 și procesul verbal al ședinței extraordinare din data de 09.01.2019, cu mențiunea ca acestea să fie aprobate în bloc. 
Nefiind probleme asupra conţinutului acestora, se supun la vot, prin vot deschis cu ridicarea mâinii şi cu 14 voturi „pentru”, fără voturi „împotrivă” și fără „abțineri” este adoptată H.C.L. nr. 08 din 26.02.2019 privind aprobarea proceselor verbale ale şedinţelor anterioare a Consiliului Local Sântandrei. 
Președintele de ședință, prezintă proiectul ordinii de zi:
1. Proiect de hotărâre privind însușirea inventarului actualizat al bunurilor care aparțin domeniului public și privat al comunei Sântandrei la sfârșitul anului 2018.

Inițiator: Primar Ioan Mărcuș 

2. Proiect de hotărâre privind aprobarea introducerii în domeniul public al comunei Sântandrei și completarea domeniului public cu lucrările noi de branșamente de apă finanțate de utilizatori în comuna Sântandrei, realizate în cursul lunilor noiembrie - decembrie 2018 cu asistență tehnică din partea Companiei de Apă Oradea S.A. și transmiterea în administrarea S.C. Compania de Apă Oradea S.A. a acestor mijloace fixe donate de finanțator.

Inițiator: Primar Ioan Mărcuș

3. Proiect de hotărâre privind aprobarea vânzării directe către doamna Vancea Viorica, a terenului proprietate privată a comunei Sântandrei atribuit în folosință gratuită în conformitate cu prevederile Legii nr. 15 / 2003 în vederea construirii unei locuințe proprietate personală, situat în Sântandrei, str. Rândunicii nr. 13, nr. cadastral 2531, înscris în CF 2531 Sântandrei, în suprafață de 400 mp. 

Inițiator: Primar Ioan Mărcuș

4. Proiect de hotărâre privind însuşirea de către Consiliul Local Sântandrei a raportului de evaluare în vederea vânzării prin exercitarea dreptului de preempțiune, a terenului proprietate privată a comunei Sântandrei, identificat prin CF 10394 Sântandrei, nr. cadastral 10394, în suprafaţă de 1032 mp, situat în localitatea Palota, nr. 40/D. 
Inițiator: Primar Ioan Mărcuș

5. Proiect de hotărâre privind aprobarea acordării unui drept de servitute de trecere, cu piciorul și auto, pe imobilul teren intravilan în suprafață de 23 mp, nr. cadastral 58522, înscris în CF 58522 Sântandrei, proprietatea privată a Comunei Sântandrei, în favoarea imobilului, teren intravilan în suprafață de 512 mp, nr. cad. 10171, proprietatea numitului Bara Călin – Petru.

Inițiator: Primar Ioan Mărcuș

6. Proiect de hotărâre privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 2277 mp identificat prin nr. Cad. 57971 înscris în CF 57971 Sântandrei, situat în intravilanul localității Sântandrei, jud. Bihor, cu categoria de folosință de drum – str. IASOMIEI.

Inițiator: Primar Ioan Mărcuș

7. Proiect de hotărâre privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 2573 mp identificat prin nr. Cad. 58577 înscris în CF 58577 Sântandrei, situat în intravilanul localității Sântandrei, jud. Bihor, cu categoria de folosință de drum – str. NUFĂRULUI.

Inițiator: Primar Ioan Mărcuș

8. Proiect de hotărâre privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 1708 mp identificat prin nr. Cad. 58384 înscris în CF 58384 Sântandrei, situat în intravilanul localității Sântandrei, jud. Bihor, cu categoria de folosință de drum – str. POMPIERILOR.

Inițiator: Primar Ioan Mărcuș

9. Proiect de hotărâre privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 2701 mp identificat prin nr. Cad. 58497 înscris în CF 58497 Sântandrei, situat în intravilanul localității Sântandrei, jud. Bihor, cu categoria de folosință de drum – str. PĂCII.

Inițiator: Primar Ioan Mărcuș

10. Proiect de hotărâre privind acceptarea Declarației pentru renunțarea la dreptul de proprietate și trecerea în domeniul public al Comunei Sântandrei a terenului intravilan situat în localitatea Sântandrei, jud. Bihor, în suprafață de 767 mp identificat prin nr. cadastral 58547 înscris în CF 58547 Sântandrei, cu categoria de folosință de drum – str. BRADULUI.

Inițiator: Primar Ioan Mărcuș

11. Proiect de hotărâre privind acceptarea Declarației pentru renunțarea la dreptul de proprietate și trecerea în domeniul public al Comunei Sântandrei a terenului intravilan în suprafață de 763 mp identificat prin nr. cadastral 58355 înscris în CF 58355 Sântandrei, situat în localitatea Sântandrei, jud. Bihor, cu categoria de folosință de drum – str. BRADULUI.

Inițiator: Primar Ioan Mărcuș

12. Proiect de hotărâre privind aprobarea Planului Urbanistic Zonal „Pentru parcelare teren și introducere în intravilan în vederea construirii de locuințe și modificare PUZ aprobat prin H.C.L. Nr. 6 / 2014 în localitatea Sântandrei, comuna Sântandrei, județul Bihor”, având ca beneficiari: S.C. Golden Rezident S.R.L. și S.C. Alcin Construct S.R.L..

Inițiator: Primar Ioan Mărcuș

13. Proiect de hotărâre privind aprobarea Planului Urbanistic Zonal ”Introducere în intravilan și parcelare teren  pentru locuințe cu funcțiuni complementare, nr. cad. 7022 și 1340 localitatea Sântandrei, județul Bihor”, având ca beneficiari: Faur Irina și Oros Maria.

Inițiator: Primar Ioan Mărcuș
14. Proiect de hotărâre privind aprobarea Planului Urbanistic Zonal ”Parcelare teren pentru locuințe și funcțiuni complementare, nr. cad. 9535, 7018, 57781 localitatea Sântandrei, județul Bihor”, având ca beneficiari: Burda Ana și Horea Mihaela Carmen.
Inițiator: Primar Ioan Mărcuș
15. Proiect de hotărâre privind aprobarea Planului Urbanistic Zonal ”Parcelare teren pentru amplasare locuințe și funcțiuni mixte: servicii, comerț, producție și depozitare, nr. cad. 8604 localitatea Sântandrei, județul Bihor”, având ca beneficiar: Rad Oana Florina.

Inițiator: Primar Ioan Mărcuș

16. Proiect de hotărâre privind aprobarea utilizării domeniului public pentru „Construire rigolă betonată acoperită la drumul județean DJ 797 în dreptul terenului cu nr. cad. 2752, str. Avântului nr. 2”, beneficiar: Spac Ioan.

Inițiator: Primar Ioan Mărcuș

17. Proiect de hotărâre privind aprobarea planului de acţiuni și lucrări de interes local pe anul 2019, ce vor fi executate de către beneficiarii de ajutor social, conform Legii nr. 416 / 2001, cu modificările și completările ulterioare.

Inițiator: Primar Ioan Mărcuș

18. Proiect de hotărâre privind aprobarea prelungirii contractul de delegare a gestiunii serviciului de salubrizare nr. 339 / 2009 încheiat între S.C. Compania Reosal SA și Asociația de Dezvoltare Intercomunitară, pe seama comunei Sântandrei și aprobarea actului adițional la Contractul de delegare.

Inițiator: Primar Ioan Mărcuș

19. Proiect de hotărâre privind aprobarea indicatorilor tehnico – economici actualizați, precum și aprobarea cofinanțării din bugetul local pentru restul de executat al obiectivului de investiții „MODERNIZARE STRĂZI ÎN COMUNA SÂNTANDREI, JUDEȚUL BIHOR”, finanțat prin Programul național de dezvoltare locală – etapa I.
Inițiator: Primar Ioan Mărcuș

20. Reanalizarea temei de transport public local. 

21. Întrebări, interpelări și cereri adresate Consiliului local Sântandrei.

Domnul primar, prezent la ședință propune suplimentarea ordinii de zi cu următoarele proiecte de hotărâre: 

· Proiect de hotarâre privind aprobarea Planului de Analiză și Acoperire a Riscurilor (P.A.A.R.) la nivelul comunei Sântandrei pentru anul 2019, Iniţiator: Primar Ioan Mărcuş, urmare a adresei cu nr. 1901414 din 20.02.2019, transmisă de Inspectoratul pentru Situații de Urgență “Crișana” al Județului Bihor, prin care ne solicită transmiterea Hotărârii consiliului local de aprobare a Planului până la data de 5 martie 2019. 
· Proiect de hotărâre privind aprobarea aderării comunei Sântandrei la Asociația de Dezvoltare Intercomunitară de utilitate publică pentru serviciul public de transport local ”TRANSREGIO”, Iniţiator: Asociația Sântandrei Metropolitan Area, urmare a solicitării domnului Doru Verdeș, în calitate de președinte al organizației Uniunea Salvați România, înregistrată la sediul Primăriei Comunei Sântandrei sub nr. 14918 / 21.12.2018.
Consiliului local îi este prezentată atât solicitarea domnului Verdeș de punere în discuție pentru următoarea ședință de consiliu local a proiectului de hotărâre sus amintit, cât și răspunsul cu nr. 14918 / 18.01.2019, transmis prin e-mail în data de 21.01.2019, la adresa solicitată, respectiv: “am luat act de aceasta și procedura va fi reluată în dezbatere pentru prima ședință ordinară a Consiliului local Sântandrei”, prima ședință ordinară fiind luna februarie 2019, deoarece în luna ianuarie 2019 nu am avut ședință ordinară.

Proiectul ordinii de zi, cu propunerile de suplimentare prezentate, este supus la vot, prin vot deschis prin ridicarea mâinii și cu 14 voturi “pentru”, fără voturi împotrivă, fără abțineri, este adoptată H.C.L. nr. 09 din 26.02.2019 privind aprobarea ordinii de zi propusă pentru şedinţa ordinară a Consiliului Local Sântandrei din data de 26 februarie 2019.
Se trece la discutarea punctelor de pe Ordinea de zi:

La punctul 1 dna. consilier Georgeta Mihalca, președinte de ședință, îi dă cuvântul d-lui Ilie Olari, consilier în cadrul Compartimentului Administrarea Domeniului Public și Privat, care prezintă proiectul de hotărâre privind însușirea inventarului actualizat al bunurilor care aparțin domeniului public și privat al comunei Sântandrei la sfârșitul anului 2018, precizând că în temeiul art. 19 alin. 1 din Legea 213 / 1998 privind proprietatea publică și regimul juridic al acesteia, cât în temeiul art. 1 din Normele tehnice pentru întocmirea inventarului bunurilor care alcătuiesc domeniul public al comunelor, orașelor, municipiilor și județelor, inventarul bunurilor din domeniul public se întocmeşte până la 31 decembrie de comisii special constituite, conduse de de primarii unităţilor administrativ-teritoriale, precum şi de persoanele delegate de către aceştia.

Această comisie a procedat la efectuarea inventarului bunurilor care alcătuiesc domeniul public și privat al comunei, prezentând cele două anexe la Proiectul de hotărâre, care reflectă situația la zi a domeniului public și privat, respectiv intrările și ieșirile de bunuri în cursul anului 2018 (drumuri noi, străzi noi, modernizare străzi, rețele de apă, rețele de gaz, terenuri din domeniul privat, vânzări terenuri domeniul privat, etc.).

Dna. consilier Marinela Nadia Moș, președintele Comisiei Buget Finanţe, prezintă avizul favorabil al comisiei de specialitate.

Nefiind discuții cu privire la proiectul de hotărâre, dna. Consilier Georgeta Mihalca, președinte de ședință, îl supune la vot , prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 10 din 26.02.2019 privind însușirea inventarului actualizat al bunurilor care aparțin domeniului public și privat al comunei Sântandrei la sfârșitul anului 2018.
La punctul 2 de pe Ordinea de zi dna. consilier Georgeta Mihalca, președinte de ședință, îi dă cuvântul d-lui Ilie Olari, care prezintă proiectul de hotărâre privind aprobarea introducerii în domeniul public al comunei Sântandrei și completarea domeniului public cu lucrările noi de branșamente de apă finanțate de utilizatori în comuna Sântandrei, realizate în cursul lunilor noiembrie - decembrie 2018 cu asistență tehnică din partea Companiei de Apă Oradea S.A. și transmiterea în administrarea S.C. Compania de Apă Oradea S.A. a acestor mijloace fixe donate de finanțator, menționând că la întocmirea Proiectului de hotărâre s-au avut în vedere :
· Prevederile art. 3 alin. (4) și art. 18 din Legea nr. 213 / 1998 privind bunurile proprietate publică și regimul juridic al acestora, cu modificările și completările ulterioare;

· Prevederile H.G. 1031 / 1999 privind aprobarea Normelor metodologice privind înregistrarea în contabilitate a bunurilor care alcătuiesc domeniul public al Statului și al UAT-urilor ;

· Prevederile H.G. 548 / 1999 privind aprobarea normelor tehnice pentru întocmirea inventarului bunurilor care alcătuiesc domeniul public al comunelor, orașelor, municipiilor și județelor.

D-na. consilier Marinela Nadia Moș, președintele Comisiei Buget Finanțe, prezintă avizul favorabil al comisiei de specialitate.

Nefiind discuții pe marginea acestui subiect, dna. Consilier Georgeta Mihalca, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 11 din 26.02.2019 privind aprobarea introducerii în domeniul public al comunei Sântandrei și completarea domeniului public cu lucrările noi de branșamente de apă finanțate de utilizatori în comuna Sântandrei, realizate în cursul lunilor noiembrie - decembrie 2018 cu asistență tehnică din partea Companiei de Apă Oradea S.A. și transmiterea în administrarea S.C. Compania de Apă Oradea S.A. a acestor mijloace fixe donate de finanțator. 
La punctul 3 de pe Ordinea de zi, dna. Consilier Georgeta Mihalca, președinte de ședință îi dă cuvântul d-lui Ilie Olari, care prezintă materialul cu privire la proiectul de hotărâre privind aprobarea vânzării directe către doamna Vancea Viorica, a terenului proprietate privată a comunei Sântandrei atribuit în folosință gratuită în conformitate cu prevederile Legii nr. 15 / 2003 în vederea construirii unei locuințe proprietate personală, situat în Sântandrei, str. Rândunicii nr. 13, nr. cadastral 2531, înscris în CF 2531 Sântandrei, în suprafață de 400 mp. 

D-na. consilier Marinela Nadia Moș, președintele Comisiei Buget Finanțe, prezintă avizul favorabil al comisiei de specialitate.

Nefiind discuții pe marginea acestui punct, dna. Consilier Georgeta Mihalca, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 12 din 26.02.2019 privind aprobarea vânzării directe către doamna Vancea Viorica, a terenului proprietate privată a comunei Sântandrei atribuit în folosință gratuită în conformitate cu prevederile Legii nr. 15 / 2003 în vederea construirii unei locuințe proprietate personală, situat în Sântandrei, str. Rândunicii nr. 13, nr. cadastral 2531, înscris în CF 2531 Sântandrei, în suprafață de 400 mp.
Se discută în continuare punctul 4 de pe ordinea de zi, respectiv: Proiect de hotărâre privind însuşirea de către Consiliul Local Sântandrei a raportului de evaluare în vederea vânzării prin exercitarea dreptului de preempțiune, a terenului proprietate privată a comunei Sântandrei, identificat prin CF 10394 Sântandrei, nr. cadastral 10394, în suprafaţă de 1032 mp, situat în localitatea Palota, nr. 40/D.

D-na. consilier Marinela Nadia Moș, președintele Comisiei Buget Finanțe, prezintă avizul favorabil al comisiei de specialitate.

Nefiind discuții pe marginea acestui punct, dna. Consilier Georgeta Mihalca, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 13 din 26.02.2019 privind însuşirea de către Consiliul Local Sântandrei a raportului de evaluare în vederea vânzării prin exercitarea dreptului de preempțiune, a terenului proprietate privată a comunei Sântandrei, identificat prin CF 10394 Sântandrei, nr. cadastral 10394, în suprafaţă de 1032 mp, situat în localitatea Palota, nr. 40/D.
La punctul 5 de pe ordinea de zi, dna. Consilier Georgeta Mihalca, președinte de ședință îi dă cuvântul d-lui Ilie Olari care prezintă Proiectul de hotărâre privind aprobarea acordării unui drept de servitute de trecere, cu piciorul și auto, pe imobilul teren intravilan în suprafață de 23 mp, nr. cadastral 58522, înscris în CF 58522 Sântandrei, proprietatea privată a Comunei Sântandrei, în favoarea imobilului, teren intravilan în suprafață de 512 mp, nr. cad. 10171, proprietatea numitului Bara Călin – Petru, precizând că proiectul de hotărâre a fost întocmit în baza cererii numitului Bara Petru Călin nr. 10172 din 05.09.2018 prin care solicită acordarea unui drept de servitute de trecere pe terenul intravilan în suprafață de 23 mp, nr. cad. 58522 rezultat din dezmembrarea terenului având nr. cad. 6763, proprietatea privată a Comunei Sântandrei, în favoarea imobilului teren intravilan, nr. cad.10171 în suprafață de 512 mp, situat în Sântandrei nr. 165/A, proprietatea acestuia, pe care construiește o casă, pentru a asigura accesul auto și cu piciorul de la imobilul nr. cad. 10171, la drumul public în vederea exploatării normale a acestui imobil.
D-na. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.

Nefiind alte discuții pe marginea acestui punct, dna. Consilier Georgeta Mihalca, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 14 din 26.02.2019 privind aprobarea acordării unui drept de servitute de trecere, cu piciorul și auto, pe imobilul teren intravilan în suprafață de 23 mp, nr. cadastral 58522, înscris în CF 58522 Sântandrei, proprietatea privată a Comunei Sântandrei, în favoarea imobilului, teren intravilan în suprafață de 512 mp, nr. cad. 10171, proprietatea numitului Bara Călin – Petru.
   
    La punctul 6 de pe ordinea de zi dna. Consilier Georgeta Mihalca, președinte de ședință îi dă cuvântul d-lui Primar care prezintă proiectul de hotărâre privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 2277 mp identificat prin nr. Cad. 57971 înscris în CF 57971 Sântandrei, situat în intravilanul localității Sântandrei, jud. Bihor, cu categoria de folosință de drum – str. IASOMIEI, precizând că 
terenul la care s-a renunțat se află la sud de pârâul Peța, cu acces din str. Bujac printr-un podeț ce se va construi și a rezultat din dezmembrarea lotului cu nr. cad. 54089, conform P.U.Z ”Parcelare teren în vederea construirii de locuințe nr. cad. 54089 loc. Sântandrei” aprobat prin HCL nr. 67 din 15.06.2017, inițiat de proprietarii terenului.
   Imobilul cu nr. cad. 57971 are destinația de drum cu lățimea de 10 m și va asigura accesul la cele 16 parcele  pentru locuințe situate de o parte și alta a acestuia.

Se propune acceptarea dreptului de proprietate pe UAT Sântandrei prin HCL în care să fie menționată trecerea terenului în domeniul public al comunei Sântandrei cu categoria de folosință ”drum” și de asemenea, se propune atribuirea pentru viitorul drum public a denumirii de strada ”Iasomiei”, denumire ce va fi notată în cartea funciară.

Dl. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.

Nefiind discuții pe marginea acestui punct, dna. Consilier Georgeta Mihalca, președinte de ședință, îl supune la vot, prin vot deschis, prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 15 din 26.02.2019 privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 2277 mp identificat prin nr. Cad. 57971 înscris în CF 57971 Sântandrei, situat în intravilanul localității Sântandrei, jud. Bihor, cu categoria de folosință de drum – str. IASOMIEI.

La punctul 7 de pe ordinea de zi, dl. Primar prezintă proiectul de hotărâre privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 2573 mp identificat prin nr. Cad. 58577 înscris în CF 58577 Sântandrei, situat în intravilanul localității Sântandrei, jud. Bihor, cu categoria de folosință de drum – str. Nufărului, precizând că terenul la care s-a renunțat se află situat între canal Peța și Calea ferată Oradea - Cheresig și a rezultat din dezmembrarea lotului cu nr. cad. 7009, conform P.U.Z ”Parcelare teren pentru locuințe și funcțiuni complementare Sântandrei” aprobat prin HCL nr. 162 din 27.11.2018, inițiat de soții Lencar Horea - Cristian și Lencar - Moțoc Andrada - Cătălina.
Imobilul cu nr. cad. 58577 are destinația de drum public cu lățimea de 12 m, ce va asigura accesul la 26 parcele  pentru locuințe situate de o parte și alta a acestuia.
Se propune acceptarea dreptului de proprietate pe UAT Sântandrei prin HCL în care să fie menționată trecerea terenului în domeniul public al comunei Sântandrei cu categoria de folosință ”drum” și de asemenea se propune atribuirea pentru viitorul drum public a denumirii de strada ”Nufărului”, denumire ce va fi notată în cartea funciară.

Dl. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.

Nefiind discuții pe marginea acestui punct, dna. Consilier Georgeta Mihalca președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 16 din 26.02.2019 privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 2573 mp identificat prin nr. Cad. 58577 înscris în CF 58577 Sântandrei, situat în intravilanul localității Sântandrei, jud. Bihor, cu categoria de folosință de drum – str. NUFĂRULUI.

  

La punctul 8 de pe ordinea de zi, dl. Primar prezintă proiectul de hotărâre privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 1708 mp identificat prin nr. Cad. 58384 înscris în CF 58384 Sântandrei, situat în intravilanul localității Sântandrei, jud. Bihor, cu categoria de folosință de drum – str. POMPIERILOR, precizând că terenul la care s-a renunțat se află situat în intravilan, în nord - estul localității Sântandrei și este limitat la nord de teren proprietatea comunei Sântandrei, la est, vest și sud de proprietăți private.

Doamna consilier Corina Anina Paina, precizează că la acest punct al ordinii de zi, are un interes față de problema care se dezbate anunțând abținerea de la vot, retragerea din sala de ședințe pe perioada deliberării și cere consemnarea acestora în procesul verbal.
Imobilul a rezultat din dezmembrarea loturilor cu nr. cad. 1362, 11935, 12048, 12050, conform P.U.Z ” Schimbare destinație teren și lotizare pentru locuințe cu funcțiuni complementare sat Sântandrei, comuna Sântandrei, județul Bihor” aprobat prin HCL nr. 53 din 27.04.2018, inițiat de Paina Dumitru cu soția Paina Corina - Anina și Mîrze Alexandru cu soția Mîrze Lenuța.

Imobilul cu nr. cad. 58384 are destinația de drum public cu lățimea de 12 m, ce va asigura accesul la 26 parcele  pentru locuințe situate de o parte și alta a acestuia. 

Se propune acceptarea dreptului de proprietate pe UAT Sântandrei prin HCL în care să fie menționată trecerea terenului în domeniul public al comunei Sântandrei cu categoria de folosință ”drum” și de asemenea se propune atribuirea pentru viitorul drum public a denumirii de strada ”Pompierilor”, denumire ce va fi notată în cartea funciară.
Dl. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.

Nefiind discuții pe marginea acestui punct, dna. Consilier Georgeta Mihalca, președinte de ședință, îl supune la vot, prin vot deschis prin ridicarea mâinii și cu 13 voturi „pentru”, fără voturi „împotrivă” și 1 „abținere”, este adoptată H.C.L. nr. 17 din 26.02.2019 privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 1708 mp identificat prin nr. Cad. 58384 înscris în CF 58384 Sântandrei, situat în intravilanul localității Sântandrei, jud. Bihor, cu categoria de folosință de drum – str. POMPIERILOR.
Se trece la discutarea punctului 9 al ordinii de zi, Proiect de hotărâre privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 2701 mp identificat prin nr. Cad. 58497 înscris în CF 58497 Sântandrei, situat în intravilanul localității Sântandrei, jud. Bihor, cu categoria de folosință de drum – str. PĂCII, dl. Sebastian Horea Șuteu precizând că terenul la care s-a renunțat se află situat în intravilan, în partea de sud a localității Sântandrei, la sud de calea ferată 334 Oradea - Cheresig, între lotizările pentru străzile Unirii și Victoriei. Acesta a rezultat din dezmembrarea lotului cu nr. cad. 1577, conform P.U.Z ”Parcelare teren pentru locuințe și funcțiuni complementare locuirii, nr. cad. 1577, localitatea Sântandrei, comuna Sântandrei” aprobat prin HCL Sântandrei nr. 116 din 25.09.2018, inițiat de soții Pătcaș Ciprian - Vasile și Pătcaș Felicia - Florica.
Conform PUZ imobilul cu nr. cad. 58497 are destinația de drum public cu lățimea de 12 m, ce va asigura accesul la 11 parcele pentru locuințe situate pe o singură parte a drumului. De asemenea cuprinde și cedările de teren pentru lărgirea străzii Abatorului și constituirea str. Munteniei.
Se propune acceptarea dreptului de proprietate pe UAT Sântandrei prin HCL în care să fie menționată trecerea terenului în DOMENIUL PUBLIC al comunei Sântandrei cu categoria de folosință ”drum” și atribuirea denumirii de str. ”Păcii”.
Dl. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.

Nefiind discuții pe marginea acestui punct, dna. Consilier Georgeta Mihalca, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 18 din 26.02.2019 privind acceptarea Declarației de renunțare și trecerea în domeniul public al Comunei Sântandrei a imobilului în suprafață de 2701 mp identificat prin nr. Cad. 58497 înscris în CF 58497 Sântandrei, situat în intravilanul localității Sântandrei, jud. Bihor, cu categoria de folosință de drum – str. PĂCII. 

La punctul 10 al ordinii de zi, dna. Consilier Georgeta Mihalca, preşedinte de ședință, dă cuvântul d-lui primar care prezintă Proiectul de hotărâre privind acceptarea Declarației pentru renunțarea la dreptul de proprietate și trecerea în domeniul public al Comunei Sântandrei a terenului intravilan situat în localitatea Sântandrei, jud. Bihor, în suprafață de 767 mp identificat prin nr. cadastral 58547 înscris în CF 58547 Sântandrei, cu categoria de folosință de drum – str. BRADULUI, precizând că terenul la care s-a renunțat este situat în partea de est a localității, între străzile Arinului și Râturi, între parcelările străzii Pajiștei și străzii Arinului (apendic). Acesta a rezultat din dezmembrarea terenului cu nr. cad. 2111 conform P.U.Z ”Parcelare teren pentru locuințe și funcțiuni complementare localitatea Sântandrei, comuna Sântandrei, nr. cad. 2111, 58352, 58354, 38555” aprobat prin HCL Sântandrei nr. 161 din 27.11.2018.

Domnii consilieri Ovidiu Alexandru Cseh și Sebastian Horea Șuteu, precizează că la acest punct al ordinii de zi, au un interes față de problema care se dezbate anunțând abținerea de la vot, retragerea din sala de ședințe pe perioada deliberării și cer consemnarea acestora în procesul verbal.
Imobilul cu nr. cad. 58547 are destinația de drum, având lățimea de 4,5 m și reprezintă jumătate din viitorul drum cu lățimea de 9 m ce va asigura accesul la parcelele pentru locuințe situate de o parte și alta a acestuia. Terenul cu nr. cad. 58547 împreună cu terenul alăturat având nr. cad. 58355 vor forma un drum public ce va primi denumirea de str. ”Bradului”.

Se propune acceptarea dreptului de proprietate pe UAT Sântandrei prin HCL în care să fie menționată trecerea terenului în domeniul public al comunei Sântandrei cu categoria de folosință ”drum”. După înregistrarea în CF a terenului ca drum public, inițiatorii PUZ-lui vor realiza extinderea pe acesta a rețelelor de alimentare cu energie electrică, apă și gaz, conform art. 2 din HCL nr. 161 / 27.11.2018.
Dna. consilier Marinela Nadia Moș, membră a Comisiei de Urbanism, prezintă avizul favorabil al comisiei de specialitate.

Nefiind discuții pe marginea acestui punct, dna. Consilier Georgeta Mihalca, președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și 2 „abțineri”, este adoptată H.C.L. nr. 19 din 26.02.2019 privind acceptarea Declarației pentru renunțarea la dreptul de proprietate și trecerea în domeniul public al Comunei Sântandrei a terenului intravilan situat în localitatea Sântandrei, jud. Bihor, în suprafață de 767 mp identificat prin nr. cadastral 58547 înscris în CF 58547 Sântandrei, cu categoria de folosință de drum – str. BRADULUI.

La punctul 11 al ordinii de zi, dna. Consilier Georgeta Mihalca preşedinte de ședință, dă cuvântul d-lui Primar care prezintă Proiectul de hotărâre privind acceptarea Declarației pentru renunțarea la dreptul de proprietate și trecerea în domeniul public al Comunei Sântandrei a terenului intravilan în suprafață de 763 mp identificat prin nr. cadastral 58355 înscris în CF 58355 Sântandrei, situat în localitatea Sântandrei, jud. Bihor, cu categoria de folosință de drum – str. BRADULUI.

Domnii consilieri Ovidiu Alexandru Cseh și Sebastian Horea Șuteu, precizează că la acest punct al ordinii de zi, au un interes față de problema care se dezbate anunțând abținerea de la vot, retragerea din sala de ședințe pe perioada deliberării și cer consemnarea acestora în procesul verbal.
Declarația a fost înscrisă provizoriu în cartea funciară, așa cum reiese din extrasul CF nr. 58355 emis în data de 07.01.2019. Imobilul este liber de sarcini și procese. 

Terenul la care s-a renunțat este situat în partea de est a localității Sântandrei, între străzile Arinului și Râturi, între parcelările străzii Pajiștei și străzii Arinului (apendic) și este cuprins în P.U.Z ”Parcelare teren pentru locuințe și funcțiuni complementare localitatea Sântandrei, comuna Sântandrei, nr. cad. 2111, 58352, 58354, 38555” aprobat prin HCL nr. 161 din 27.11.2018.

Imobilul cu nr. cad. 58355 are destinația de drum, având lățimea de 4,5 m, și reprezintă jumătate din viitorul drum cu lățimea de 9 m ce va asigura accesul la parcelele pentru locuințe situate de o parte și alta  a acestuia. 

Terenul cu nr. cad. 58355 împreună cu terenul alăturat având nr. cad. 58547 vor forma un drum public ce va primi denumirea de str. BRADULUI.
Se propune acceptarea dreptului de proprietate pe UAT Sântandrei prin HCL în care să fie menționată trecerea terenului în domeniul public al comunei Sântandrei cu categoria de folosință ”drum”. 

După înregistrarea în CF a terenului ca drum public, inițiatorii PUZ - lui vor realiza extinderea pe acesta a rețelelor de alimentare cu energie electrică, apă și gaz, conform art. 2 din HCL nr. 161 / 27.11.2018.
Dna. consilier Marinela Nadia Moș, membră a Comisiei de Urbanism, prezintă avizul favorabil al comisiei de specialitate.

Nefiind discuții pe marginea acestui punct, dna. Consilier Georgeta Mihalca președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și 2 „abțineri”, este adoptată H.C.L. nr. 20 din 26.02.2019 privind acceptarea Declarației pentru renunțarea la dreptul de proprietate și trecerea în domeniul public al Comunei Sântandrei a terenului intravilan în suprafață de 763 mp identificat prin nr. cadastral 58355 înscris în CF 58355 Sântandrei, situat în localitatea Sântandrei, jud. Bihor, cu categoria de folosință de drum – str. BRADULUI.


La punctul 12 dna. consilier Georgeta Mihalca preşedinte de ședință, dă cuvântul d-lui primar care prezintă Proiectul de hotărâre privind aprobarea Planului Urbanistic Zonal „Pentru parcelare teren și introducere în intravilan în vederea construirii de locuințe și modificare PUZ aprobat prin H.C.L. Nr. 6 / 2014 în localitatea Sântandrei, comuna Sântandrei, județul Bihor”, având ca beneficiari: S.C. Golden Rezident S.R.L. și S.C. Alcin Construct S.R.L..

Domnul consilier Sebastian Horea Șuteu, președintele Comisiei de urbanism prezintă faptul că zona studiată se află în partea de sud a localității Sântandrei și cuprinde terenul intravilan cu lotizarea aprobată prin HCL nr. 6 din 2014 pentru beneficiar SC Golden Rezident SRL (str.Narciselor) și terenul extravilan la nord de lotizarea aprobată prin HCL nr. 34 din 27.03.2017 (str. Ghioceilor).

Propunerea cuprinde: 

1. modificări parțiale ale PUZ-lui aprobat prin HCL nr. 6 / 2014 pentru beneficiar SC Alclin Construct SRL, care se referă la: 

a) loturi pe care erau aprobate locuințe bifamiliale și se propune a se dezmembra în două parcele avînd suprafața între 315 ÷ 350 mp și a se construi locuințe cuplate sau individuale. Aceste loturi au nr. cad. 56426 ÷ 56441, 56630, 56632, 56634, 56636, 56638, 56639, 56653, 56620, 56622, 56624, 56626, 566628, 56629,56640.

b) loturile pentru locuințe colective cu nr. cad. 56437, 56442, 56446, 56425 pentru care se modifică înălțimea maximă a clădirilor având în vedere creșterea înălțimii pe nivel la 3,25 m pentru a se realiza încălzirea în pardoseală și ventilarea sub planșeu. 

2. introducere în intravilan a două loturi cu nr. cad. 875 (cad. vechi 52908) având S= 4200 mp și nr. cad. 876 (cad. vechi 52909) având S= 5800 mp și parcelarea lor în 20 loturi pentru construire locuințe. Suprafața totală 10000 mp – beneficiar SC Golden Rezident SRL .

 Accesul la terenul studiat se face din str. Independenței, iar accesul la viitoarele parcele pentru locuințe, distribuite pe o singură parte, se va realiza din str. Ghioceilor, cu lățime de 9 m, constituită prin PUZ-ul aprobat cu HCL nr. 34 / 2017. Ca urmare, strada Ghioceilor va avea locuințe pe ambele părți conform HCL Sântandrei nr. 125 / 2010, la străzile noi cu case pe ambele părți și lungime mai mare de 100 m, lățimea drumului trebuie să fie de minim 12 m.  Pentru lărgirea acestui drum la profil de 12 m, proprietarul terenului SC Alclin Construct SRL, va ceda o fîșie de teren cu lățimea de 3 m pe toată lungimea străzii, iar la mijlocul străzii Ghioceilor se va continua drumul perpendicular inițiat de PUZ-ul aprobat cu HCL nr. 34 / 2017. Deasemenea se va ceda o fâșie de teren de circa 2,20 m lățime în partea estică, pentru lărgirea străzii Independenței la profil de 14 m și o fâșie de teren de 6 m pentru constituirea unui drum nou, de acces, în partea vestică. 

Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate, cu respectarea mențiunilor făcute în cadrul ședinței de comisie.

Nefiind discuții pe marginea acestui punct, dna. Consilier Georgeta Mihalca președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 21 din 26.02.2019 privind aprobarea Planului Urbanistic Zonal „Pentru parcelare teren și introducere în intravilan în vederea construirii de locuințe și modificare PUZ aprobat prin H.C.L. Nr. 6 / 2014 în localitatea Sântandrei, comuna Sântandrei, județul Bihor”, având ca beneficiari: S.C. Golden Rezident S.R.L. și S.C. Alcin Construct S.R.L..
La punctul 13 al ordinii de zi, dna. Consilier Georgeta Mihalca preşedinte de ședință, dă cuvântul d-lui Primar care prezintă Proiectul de hotărâre privind aprobarea Planului Urbanistic Zonal ”Introducere în intravilan și parcelare teren  pentru locuințe cu funcțiuni complementare, nr. cad. 7022 și 1340 localitatea Sântandrei, județul Bihor”, având ca beneficiari: Faur Irina și Oros Maria..
Domnul consilier Sebastian Horea Șuteu, președintele Comisiei de urbanism prezintă faptul că terenul studiat este situat în intravilan, conform extras CF, la limita nordică a intravilanului localității Sântandrei, subzona funcțională UTR1 – L3, lângă subzona UTR6 – zonă de industrie și servicii. Astfel terenul propus se învecinează la sud cu parcelarea pentru locuințe din str. Olteniei, la vest cu platforma industrială Fibratex SA, la nord și est cu terenuri agricole, proprietate privată.

PUZ-ul este generat de două loturi identificate prin nr. cad. 7022, înscris în CF nr. 7022 (CF sporadic nr. 54047),cu suprafața de 6450 mp și nr. cad. 1340, înscris în CF nr. 1340 (CF sporadic nr. 52314), cu suprafața de 6450 mp, suprafața totală fiind de 12900 mp.

Accesul se face din drumul județean DJ 797, pe strada din stânga stadionului, cu traversare canal Peța și se ajunge la un drum public, de exploatare (DE113), cu nr. cad. 10462, având aprox. 4 m lățime. Acest drum asigură intrarea la terenuri din partea estică și este mărginit de un canal de irigare colmatat HCN 120 cu lățime variabilă, la dispoziția ANIF. Drumul de exploatare pentru acces la loturile ce se vor parcela va fi lărgit la 12 m și balastat de la podul peste canalul Peța pe cheltuiala inițiatorilor. Se va menține canalul de desecare cu minim 4 m lățime. În partea de vest a loturilor studiate, la limita cu SC Fibratex SA, există un drum de exploatare cu nr. cad. 8716 cu lățimea de aproximativ 5,5 m, care se va lărgi la 9 m și se va crea o legătură cu str. Olteniei la profil de 9 m prin cedare de teren din partea investitorilor.
Prin P.U.Z. se urmărește parcelarea terenului în 20 de parcele dispuse pe o parte și alta a unui drum nou constituit cu lățimea de 12,0 m.
Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.

Nefiind discuții pe marginea acestui punct, dna. Consilier Georgeta Mihalca președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 22 din 26.02.2019 privind aprobarea Planului Urbanistic Zonal ”Introducere în intravilan și parcelare teren pentru locuințe cu funcțiuni complementare, nr. cad. 7022 și 1340 localitatea Sântandrei, județul Bihor”, având ca beneficiari: Faur Irina și Oros Maria..
La punctul 14 al ordinii de zi, dna. Consilier Georgeta Mihalca preşedinte de ședință, dă cuvântul d-lui Primar care prezintă Proiectul de hotărâre privind aprobarea Planului Urbanistic Zonal ”Parcelare teren pentru locuințe și funcțiuni complementare, nr. cad. 9535, 7018, 57781 localitatea Sântandrei, județul Bihor”, având ca beneficiari: Burda Ana și Horea Mihaela Carmen.
Domnul consilier Sebastian Horea Șuteu, președintele Comisiei de urbanism prezintă faptul că terenul studiat este situat în intravilanul localității Sântandrei, fiind delimitat de calea ferată 334 Oradea Vest - Cheresig la nord și drumul Weiss la sud, terenuri agricole private, în laterale și este paralel cu str. Zambilelor, la stânga de ea. Conform P.U.G terenul se află în UTR 2 - L3, zonă de locuire cu funcțiuni complementare, cu interdicție de construire până la elaborare de PUZ.

PUZ-ul este generat de trei loturi identificate prin nr. cad. 9535, înscris în CF nr. 9535 cu suprafața de 4521 mp, nr. cad. 7018, înscris în CF nr. 7018 cu suprafața de 18600 mp și nr. cad. 57781 înscris în CF nr. 57781 cu suprafața de 11388 mp, suprafața totală fiind de 34509 mp. S-a studiat zona delimitată de terenul cu nr. cad. 278, str. Zambilelor, Calea ferată și str. Weiss.

Accesul se face din drumul județean DJ 797, pe strada Independenței, cu traversarea căii ferate Oradea - Cheresig, la stânga din strada Abatorului.  

Reglementările propuse prin PUZ definesc funcțiunile zonei, accesul în zonă și organizarea circulației, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și infrastructura edilitară, în corelare cu documentațiile de urbanism aprobate și respectând cerințele HGR nr. 525 / 1996 privind locurile de parcare și zonele verzi aferente funcțiunilor propuse.
Prin P.U.Z. se propune parcelarea terenului în 56 parcele dispuse pe o parte și alta a unui drum nou constituit cu travea de 2,0 m. Acest drum va fi intersectat la mijloc de viitoarea stradă Munteniei, cu lățimea de 12 m, care a început să fie constituită din str. Independenței. Se va lărgi drumul paralel cu calea ferată (str. Abatorului) până la un profil de 9,0 m prin cedarea unei fâșii de teren de aprox. 3,70 m, de asemenea se va lărgi și drumul Weiss la profil de 12 m prin cedarea altei fâșii de teren cu lățimea de aproximativ 6,0 m.

Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.

Nefiind discuții pe marginea acestui punct, dna. Consilier Georgeta Mihalca președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 23 din 26.02.2019 privind aprobarea Planului Urbanistic Zonal ”Parcelare teren pentru locuințe și funcțiuni complementare, nr. cad. 9535, 7018, 57781 localitatea Sântandrei, județul Bihor”, având ca beneficiari: Burda Ana și Horea Mihaela Carmen.

La punctul 15 al ordinii de zi, dna. Consilier Georgeta Mihalca preşedinte de ședință, dă cuvântul d-lui Primar care prezintă Proiectul de hotărâre privind aprobarea Planului Urbanistic Zonal ”Parcelare teren pentru amplasare locuințe și funcțiuni mixte: servicii, comerț, producție și depozitare, nr. cad. 8604 localitatea Sântandrei, județul Bihor”, având ca beneficiar: Rad Oana Florina.

Domnul consilier Sebastian Horea Șuteu, președintele Comisiei de urbanism prezintă faptul că terenul studiat este situat în intravilanul localității Sântandrei, delimitat la nord de str. Râturi, la sud de str. Arinului, la est de parcelele de pe str. Dumbravei, iar la vest de un teren proprietate privată, conform P.U.G terenul se află în UTR 4 - zonă predominant de comerț, servicii, depozite și locuințe cu interdicție temporară de construire până la elaborare de PUZ / PUD.

Accesul se face din drumul județean DJ 797, pe stăzi existente și apoi din str. Arinului sau str. Râturi. 

PUZ - ul este generat de terenul cu nr. cad. 8604 înscris în CF nr. 8064 cu suprafața de 4070 mp. S-a studiat zona delimitată de parcelările străzilor Poieniței și Dumbravei pe laterale și străzile Râturi și Arinului. Reglementările propuse prin PUZ definesc funcțiunile zonei, accesul în zonă și organizarea circulației, regimul maxim de înălțime, gradul de ocupare, retragerile clădirilor, profilele transversale ale căilor de acces, circulația și regimul juridic al terenurilor și infrastructura edilitară, în corelare cu documentațiile de urbanism aprobate și respectând cerințele H.G.R. nr. 525 / 1996 privind locurile de parcare și zonele verzi aferente funcțiunilor propuse.

Prin P.U.Z. se urmărește parcelarea terenului în 4 parcele pentu locuințe cu acces dintr-un drum nou creat, privat, cu lățime de 6,0 m cu loc de întoarcere și o parcelă pentru funcțiuni mixte cu acces din str. Arinului.
Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Georgeta Mihalca președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 24 din 26.02.2019 privind aprobarea Planului Urbanistic Zonal ”Parcelare teren pentru amplasare locuințe și funcțiuni mixte: servicii, comerț, producție și depozitare, nr. cad. 8604 localitatea Sântandrei, județul Bihor”, având ca beneficiar: Rad Oana Florina.    
La punctul 16 al ordinii de zi, dna. Consilier Georgeta Mihalca preşedinte de ședință, dă cuvântul d-lui Primar care prezintă Proiectul de hotărâre privind aprobarea utilizării domeniului public pentru „Construire rigolă betonată acoperită la drumul județean DJ 797 în dreptul terenului cu nr. cad. 2752, str. Avântului nr. 2”, beneficiar: Spac Ioan.
Domnul consilier Sebastian Horea Șuteu, președintele Comisiei de urbanism prezintă faptul că terenul pe care se solicită acordul de construire rigolă betonată acoperită este o porțiune din drumul județean DJ 797 (nr. cad. 10194 pe teritoriul comunei Sântandrei) în dreptul terenului cu nr. cad. 2785, cu adresa administrativă str. Avântului, nr. 2, proprietatea soților Spac Ioan și Spac Andreea-Mihaela.

DJ 797 este în proprietatea Consiliului Județean Bihor, dar conform unei convenții, rigolele și spațiul verde sunt administrate de Primăria comunei Sântandrei pe teritoriul comunei. 

În dreptul terenului cu nr. cad. 2752, situat paralel cu DJ 797 pe colț cu strada Avântului, lățimea drumului județean este de aproximativ 18 m și există pozate subteran rețelele de apă - canal, gaz și electricitate. De aceea la execuția lucrărilor de construire în zonă este necesar avizul proprietarilor de rețele de utilități, acordul proprietarului și al administratorului de drum, conform art. 35 din normele de aplicare la Legea 50 / 1991 privind autorizarea executării lucrărilor de construcţii.

Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate, precizând faptul că au fost obținute avizele solicitate prin certificatul de urbanism şi anume:

- Clasarea notificării emisă de Agenția pentru Protecția Mediului nr. 15115 / 22.10.2018;

- Avizul IPJ Bihor - Serviciul Rutier nr. 158248 / SR / 31.10.2018;

- Acordul prealabil - Direcția Generală Tehnică – Consiliul Județean Bihor nr.21196 /19.11.2018 

- Avizul de amplasament SDEE Transilvania Nord Cluj – Sucursala Oradea nr. 60201820933 / 31.10.2018,

- Avizul de coexistență- Compania de Apă Oradea nr. 40721 / 19.11.2018

- Avizul de amplasament emis de GAZ VEST S.A. Arad – nr. 42704 / 27.11.2018

- Autorizația nr. 83A / 10.12.2018 pentru amplasare și / sau execuție de lucrări în zona drumurilor județene emisă de Consiliului Județean Bihor,

      Nefiind discuții pe marginea acestui punct, dna. Consilier Georgeta Mihalca președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 25 din 26.02.2019 privind aprobarea utilizării domeniului public pentru „Construire rigolă betonată acoperită la drumul județean DJ 797 în dreptul terenului cu nr. cad. 2752, str. Avântului nr. 2”, beneficiar: Spac Ioan.
Se trece la discutarea punctului 17 al Ordinii de zi, Proiect de hotărâre privind aprobarea planului de acţiuni și lucrări de interes local pe anul 2019, ce vor fi executate de către beneficiarii de ajutor social, conform Legii nr. 416 / 2001, cu modificările și completările ulterioare, 
Dl. Primar precizează că pentru sumele acordate ca ajutor social, conform Legii nr. 416 / 2001, cu modificările și completările ulterioare, una din persoanele apte de muncă din familia beneficiară de ajutor social, are obligația de a presta lunar, acțiuni sau lucrări de interes local. Prin persoană aptă de muncă se înțelege persoana care îndeplinește următoarele condiții: 
· are vârsta cuprinsă între 16 ani și vârsta standard de pensionare ;

· nu urmează o formă de învățământ cursuri de zi, prevăzută de lege ;

· are starea de sănătate și capacitatea fizică și psihică corespunzătoare, care o fac aptă pentru prestarea unei munci.


La Primăria comunei Sântandrei beneficiază de venitul minim garantat acordat conform Legii nr. 416 / 2001, un număr de 13 familii și / sau persoane singure. Din cele 13 familii beneficiare de ajutor social, 2 persoane sunt apte de muncă și efectuează ore, 11 făcând excepție de a presta lunar ore de muncă, deoarece fie au vârsta de pensionare, fie sunt mame cu copii sub 7 ani, fie nu au starea de sănătate și capacitate fizică și psihică corepunzătoare. Printre acțiunile și lucrările de interes local ce vor fi executate de către beneficiarii de ajutor social, conform Legii nr. 416 / 2001, cu modificările și completările ulterioare, amintim :
· curățarea zăpezii în perioada sezonului rece în vederea facilitării accesului comunității la principalele instituții sau locații din comună;

· desfundarea rigolelor din comună;

· curățarea și întreținerea parcărilor și stațiilor de autobuz din comună;

· curățarea și igienizarea malului stâng a râului Crișul Repede;

· curățarea și igienizarea ambelor maluri a pârâului Peța;

· amenajarea spațiilor verzi din comună;

· acțiuni de întreținere a parcurilor de joacă și spațiilor verzi din comuna Sântandrei, etc.

Dna. consilier Simona Claudia Oșvat, președintele Comisiei de Învățământ, prezintă avizul favorabil al comisiei de specialitate.

       Nefiind alte discuții pe marginea acestui punct, dna. Consilier Georgeta Mihalca președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 26 din 26.02.2019 privind aprobarea planului de acţiuni și lucrări de interes local pe anul 2019, ce vor fi executate de către beneficiarii de ajutor social, conform Legii nr. 416 / 2001, cu modificările și completările ulterioare.


La punctul 18 al ordinii de zi, dna. Consilier Georgeta Mihalca preşedinte de ședință, dă cuvântul d-lui Primar care prezintă Proiectul de hotărâre privind aprobarea prelungirii contractul de delegare a gestiunii serviciului de salubrizare nr. 339 / 2009 încheiat între S.C. Compania Reosal SA și Asociația de Dezvoltare Intercomunitară, pe seama comunei Sântandrei și aprobarea actului adițional la Contractul de delegare, precizând că Ordonanța de urgență a Guvernului nr. 74 / 2018 aduce modificări și completări Legii nr. 211 / 2011 privind regimul deșeurilor, Legii nr. 249 / 2015 privind modalitatea de gestionare a ambalajelor şi a deşeurilor de ambalaje, precum și Ordonanţei de urgenţă a Guvernului nr. 196 / 2005 privind Fondul pentru mediu.

Ordonanța menționată urmărește creşterea gradului de reciclare a deșeurilor municipale și conține prevederi privind implementarea instrumentelor economice în gestionarea deşeurilor, respectiv:

· atingerea obiectivului de pregătire pentru reutilizare și reciclare a deșeurilor municipale din anul 2020,

· implementarea instrumentului “plătește pentru cât arunci”,

· implementarea tarifelor distincte pentru colectarea și gestionarea deșeurilor reciclabile, respectiv a deșeurilor reziduale,

· acoperirea costurilor de gestionare a deșeurilor de ambalaje din deșeurile municipale de către organizațiile care implementează obligațiile privind răspunderea extinsă a producătorilor de ambalaje,

· introducerea indicatorilor de performanță și a penalităților aferente în contractele de delegare,

· implementarea contribuției pentru economia circulară.

Având în vedere prevederile adoptate, contractele de delegare a gestiunii serviciului de salubrizare deja atribuite operatorilor economici trebuie  modificate în baza unui act adițional la contractul de delegare în sensul includerii prevederilor O.U.G. nr. 74 / 2018.

Modificarea unui contract de delegare prin act adițional presupune parcurgerea următoarelor etape:

1. Revizuirea Regulamentului Serviciului de Salubrizare,

2. Publicarea Regulamentului Serviciului de Salubrizare, spre consultare publică conform dispozițiilor Legii nr. 52 / 2003 privind transparența decizională în administrația publică,

3. Revizuirea Caietului de Sarcini,

4. Revizuirea Programului de Investiții, în cazul în care sunt necesare noi investiții iar acestea vor fi realizate de către Delegat sau revizuirea Inventarului Bunurilor de Retur și a Procesului-Verbal de Predare-Primire a acestora, în cazul în care investițiile necesare sunt realizate de Delegatar,

5. Revizuirea Indicatorilor de Performanță și penalitățile aferente pentru gestionarea deșeurilor municipale,

6. Înaintarea de către Delegatar către Delegat a solicitării de modificare a sistemului de colectare/tratare a deșeurilor municipale,

7. Înaintarea de către Delegat către Delegatar a solicitării de modificare a tarifelor conform noilor cerințe, solicitare fundamentată cu elementele utilizate la fundamentarea tarifelor ofertate,

8. Elaborarea Notei Justificative privind necesitatea și modalitatea încheierii Actului Adițional conform celor prezentate,

 9. Elaborarea și aprobarea Actului Adițional împreună cu toate anexele sale și a tarifelor modificate,

10. Aprobarea Actului Adițional împreună cu toate anexele sale și a tarifelor modificate, în cadrul A.G.A. ADI,

11. Semnarea Actului Adițional.

Implementarea instrumentului „plătește pentru cât arunci”, cerință prevăzută de noile reglementări legale, nu poate fi adoptată fără elaborarea unui set de măsuri pentru aplicarea instrumentului, constând în reglementări locale modificate, dotări suplimentare, integrarea în tarife a costurilor suplimentare de operare, etc., dar mai ales fără derularea unor campanii de informare și conștientizare a generatorilor de deșeuri cu privire la modalitățile de reducere a cantității de deșeuri generată și la modurile de realizare corectă a colectării separate.

În prezent, la nivelul Județului Bihor, se află în curs de implementare Sistemul de Management Integrat a Deșeurilor, gestionat de Consiliul Județean Bihor și ADI Ecolect. Sistemul nu este funcțional, în perioada următoare urmând a fi publicate în SEAP / SICAP procedurile de atribuire a contractelor de delegare. Din perspectiva noilor reglementări legale, Documentațiile de Atribuire pentru atribuirea contractelor de delegare a gestiunii serviciului de salubrizare (caiete de sarcini, contracte de delegare împreuna cu toate anexele) trebuie adaptate astfel încât să cuprindă prevederile O.U.G. nr. 74 / 2018.

Pe de altă parte, contractul de delegare nr. 339 / 23.07.2009 a serviciului public de colectare și transport a deșeurilor menajere (operator Societatea SC COMPANIA REOSAL SA) își va încheia valabilitatea la 24 iulie 2019.


Având în vedere cele menționate se propune aprobarea prelungirii Contractul de delegare a gestiunii serviciului de salubrizare nr. 339 / 2009 încheiat de către S.C. COMPANIA REOSAL S.A. cu A.D.I. REOSAL, pe seama Comunei Sântandrei, cu o perioada de 5 ani, dar nu mai mult de intrarea în funcțiune a Sistemului Integrat al Deșeurilor în județul Bihor și aprobarea actului aditional la Contractul de delegare încheiat în acest sens.

Dna. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.

      Nefiind discuții pe marginea acestui punct, dna. Consilier Georgeta Mihalca președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 27 din 26.02.2019 privind aprobarea prelungirii contractul de delegare a gestiunii serviciului de salubrizare nr. 339 / 2009 încheiat între S.C. Compania Reosal SA și Asociația de Dezvoltare Intercomunitară, pe seama comunei Sântandrei și aprobarea actului adițional la Contractul de delegare.
La punctul 19 al ordinii de zi, dna. Consilier Georgeta Mihalca preşedinte de ședință, dă cuvântul d-lui Primar care prezintă Proiectul de hotărâre privind aprobarea indicatorilor tehnico – economici actualizați, precum și aprobarea cofinanțării din bugetul local pentru restul de executat al obiectivului de investiții „MODERNIZARE STRĂZI ÎN COMUNA SÂNTANDREI, JUDEȚUL BIHOR”, finanțat prin Programul național de dezvoltare locală – etapa I.

Domnul primar prezintă faptul că Primăria comunei Sântandrei a demarat lucrările de execuție pentru obiectivul de investiții „MODERNIZARE STRĂZI ÎN COMUNA SÂNTANDREI, JUDEȚUL BIHOR”, Proiect finanțat prin Programul național de dezvoltare locală – etapa I, străzi amplasate în intravilanul localității Sântandrei, după cum urmează: str. Crișului, str. Berzei, str. Rândunicii, str. Pescarușului, str. Pârâului, str. Stadionului, str. Brutăriei.
Potrivit prevederilor art. 71 din O.U.G. nr. 114 / 28.12.2018 privind instituirea unor măsuri în domeniul investiţiilor publice şi a unor măsuri fiscal - bugetare, modificarea şi completarea unor acte normative şi prorogarea unor termene, pentru domeniul construcțiilor salariul de bază minim brut pe țară garantat în plată se stabilește în bani, fără a include sporuri și alte adaosuri la 3000 lei lunar.

Aceste modificări legislative au impact direct în ceea ce privește derularea contractului de lucări de executat la obiectivului de investiții „MODERNIZARE STRĂZI ÎN COMUNA SÂNTANDREI, JUDEȚUL BIHOR”, prețul ajustându-se prin actualizarea elementelor de cost / preț care au suferit modificări pe perioada de îndeplinire a contractului în cazul apariției unor împrejurări care lezează interesele comerciale legitime ale părților și care nu au putut fi prevăzute la data depunerii ofertei, respectiv a încheierii contractului, indiferent de durata de îndeplinire a contractului; sunt imprevizibile asimilate care determină actualizarea prețului contractului, modificarea salariului minim aplicabil.

Astfel, luându-se în considerare necesitatea și oportunitatea realizarii obiectivului, în baza proiectului tehnic optimizat, elaborat de către S.C. DUMA PROIECT S.R.L., se impune aprobarea indicatorilor tehnico – economici actualizați, precum și cofinanțarea din bugetul local pentru restul de executat al obiectivului de investiții „MODERNIZARE STRĂZI ÎN COMUNA SÂNTANDREI, JUDEȚUL BIHOR”, Proiect finanțat prin Programul național de dezvoltare locală – etapa I, cu o valoare totală actualizată la 01.01.2019 de 5.353.534,62 lei inclusiv TVA, din care:

- cheltuieli eligibile: 3.223.648 lei inclusiv TVA, suportate din bugetul de stat,

- cheltuieli neeligibile: 2.129.886,62 lei inclusiv TVA, suportate din bugetul local, conform Devizului general reactualizat la 01.01.2019, prezentat.

Dna. consilier Marinela Nadia Moș, președintele Comisiei Buget Finanţe, prezintă avizul favorabil al comisiei de specialitate.

Nefiind discuții cu privire la proiectul de hotărâre, dna. Consilier Georgeta Mihalca, președinte de ședință, îl supune la vot , prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, 
este adoptată H.C.L. nr. 28 din 26 februarie 2019 privind aprobarea indicatorilor tehnico – economici actualizați, precum și cofinanțarea din bugetul local pentru restul de executat al obiectivului de investiții „MODERNIZARE STRĂZI ÎN COMUNA SÂNTANDREI”, Proiect finanțat prin Programul național de dezvoltare locală – etapa I.
La primul punct suplimentar al ordinii de zi, dna. Consilier Georgeta Mihalca preşedinte de ședință, dă cuvântul d-lui Primar care prezintă Proiectul de hotărâre privind aprobarea Planului de Analiză și Acoperire a Riscurilor (P.A.A.R.), precizând că la întocmirea proiectului de hotărâre au fost avute în vedere prevederile :

· Ordinului Ministrului Admiistrației și Internelor nr. 132 / 2007 pentru aprobarea Metodologiei de elaborare a Planului de analiză și acoperire a riscurilor și a Structurii – cadru a Planului de analiză și acoperire a riscurilor ;

· Art. 10 lit. d) din Legea nr. 481 / 2001 privind Protecția Civilă ;

· Art. 13 lit. a) din Legea nr. 307 / 2006 privind apărarea împotriva incendiilor, cu modificările și completările ulterioare, coroborat cu prevederile art. 14 lit. a) din Ordinul nr. 163 / 2007 al Ministrului Administrației și Internelor pentru aprobarea Normelor generale de apărare împotriva incendiilor ;
· Hotărârii Guvernului României nr. 2288 din 9 decembrie 2004 pentru aprobarea repartizării principalelor funcții de sprijin pe care le asigură ministerele, celelalte organe central și organizațiile nonguvernamentale privind prevenirea și gestionarea situațiilor de urgență;

· Ordinul nr. 132 din 29 ianuarie 2007 stabilește scopurile, obiectivele, răspunderile, precum și principalele elemente și etape de parcurs care trebuie avute în vedere la elaborarea planurilor de analiză și acoperire a riscurilor. Planul de analiză și acoperire a riscurilor cuprinde riscurile potențiale identificate la nivelul unităților administrative – teritoriale, măsurile, acțiunile și resursele necesare pentru managementul riscurilor respective.
Scopurile PAAR sunt de a asigura cunoașterea de către toți factorii implicați a sarcinilor și atribuțiilor ce le revin premergător, pe timpul și după apariția unei situații de urgență, de a crea un cadru unitar și coerent de acțiune pentru prevenirea și gestionarea riscurilor generatoare de situații de urgență și de a asigura un răspuns optim în caz de urgență, adecvat fiecărui tip de risc identificat.

Obiectivele P.A.A.R.:

a) Asigurarea prevenirii riscurilor generatoare de situații de urgență, prin evitarea manifestării acestora, reducerea frecvenței de producere ori limitarea consecințelor lor, în baza concluziilor rezultate în urma identificării și evaluăriitipurilor de risc, conform schemei cu riscurile teritoriale;
b) Amplasarea și dimensionarea unităților operative și a celorlalte forte destinate asigurării funcțiilor de sprijin privind prevenirea și gestionarea situațiilor de urgență;

c) Stabilirea concepției de intervenție în situații de urgență și elaborarea planurilor operative;

d) Alocarea și optimizarea forțelor și mijloacelor necesare prevenirii și gestionării situațiilor de urgență.

PAAR se întocmesc de comitetele locale pentru situații de urgență și se aprobă de Consiliile Locale, corespunzător unităților administrativ – teritoriale pe care le reprezintă.

Dna. consilier Marinela Nadia Moș, președintele Comisiei Buget Finanţe, prezintă avizul favorabil al comisiei de specialitate.

Nefiind discuții cu privire la proiectul de hotărâre, dna. Consilier Georgeta Mihalca, președinte de ședință, îl supune la vot , prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 29 din 26.02.2019 privind aprobarea Planului de Analiză și Acoperire a Riscurilor (P.A.A.R.). la nivelul comunei Sântandrei pentru anul 2019.
La al doilea punct suplimentar al ordinii de zi, dna. Consilier Georgeta Mihalca preşedinte de ședință, prezintă Proiectul de hotărâre privind aprobarea aderării comunei Sântandrei la Asociația de Dezvoltare Intercomunitară de utilitate publică pentru serviciul public de transport local ”TRANSREGIO”.
Doamna secretar menționează că acest Proiect de hotărâre este supus dezbaterii consilierilor locali ca urmare a adresei înregistrate sub nr. 14918 / 21.12.2018 prin care dl. Doru Verdeș în calitate de președinte a partidului USR a solicitat repunerea acestui Proiect de hotărâre pe ordinea de zi.
Doamna secretar menționează că acest proiect de hotărâre privind aprobarea aderării comunei Sântandrei la Asociația de Dezvoltare Intercomunitară de utilitate publică pentru serviciul public de transport local “TRANSREGIO”, a fost o initiativă cetățenească a Asociației Sântandrei Metropolitan Area. 

Doamna secretar prezintă procedura care a fost îndeplinită cu privire la Inițiativa cetățenească, respectându-se toți pașii astfel cum prevede legea. 

D-na Carmen Lezeu, în calitate de președinte a Asociației Sântandrei Metropolitan Area, a depus la secretarul comunei forma propusă pentru proiectul de hotărâre și listele de susținători.

Modelul listele de susținători a fost pus la dispoziția inițiatorilor de secretarul comunei, care potrivit legii, cuprind numele, prenumele și domiciliul, seria și numărul actului de identitate și semnăturile susținătorilor și pot fi semnate numai de cetățenii cu drept de vot care au domiciliul pe raza unității administrative - teritoriale al cărei consiliu local urmează să dezbată proiectul de hotărâre în cauză. 
După verificarea documentației, respectiv a persoanelor din listele de suținători în Registrul Electoral, respectiv 1253 de semnatari, s-a constatat că un număr de 103 persoane nu au domiciliul pe raza comunei Sântandrei.
Potrivit prevederilor art. 109 din Legea nr. 215 / 2001 privind administrația publică locală, republicată, cu modificările și completările, proiectul de hotărâre trebuie susținut prin semnături de cel puțin 5% din populația cu drept de vot a unității administrative - teritoriale respective, în cazul de față cetățenii cu drept de vot la momentul depunerii documentației era de 5076 alegători, drept urmare a fost întrunit procentul cerut de lege.
În conformitate cu prevederile art. 7 din Legea nr. 52 / 2003 privind transparența decizională, s-a publicat în termenul legal anunțul cu nr. 12533 din 29.10.2018 la sediul și pe site-ul instituției.
Luând în considerare faptul că nu s-a primit nicio propunere, sugestie sau opinie cu privire la proiectul de hotărâre supus dezbaterii publice, de către o asociație legal constituită sau de către o altă autoritate publică, nu s-a impus organizarea unei dezbateri publice.
În continuare i se dă cuvântul doamnei Carmen Lezeu, participant la ședință pentru prezentarea proiectului, dânsa menționând că nu mai are de adăugat, această initiativă fiind cunoscută și discutată și în cadrul altei ședințe ordinare.

Domnul Traian Cosor, prezent la ședință, dorește să sublinieze importanța aderării la ADI Transregio, fapt care ne va da ocazia de a negocia atunci când va fi necesar.

Domnul consilier Ovidiu Alexandru Cseh menționează faptul că e o prostie să aderăm acum, dacă tot nu intenționăm în perioada următoare să beneficiem de serviciile lor.

Domnul consilier Ciprian Mihai Fechetea precizează că trebuie să ne exprimăm punctul de vedere către Consiliul Județean printr-o cerere, contractul expirând în luna decembrie.

Domnul Traian Cosor menționează că dacă s-ar adera acum, până în decembrie când expiră contratul s-ar putea negocia tare cu firma OTL.

Domnul consilier Ciprian Mihai Fechetea precizează că dacă ne permitem să mai aducem 10.000 de oameni în comună, trebuie să le asigurăm și servicii de calitate.

Domnul consilier Sebastian Horea Șuteu precizează că nu Consiliul Local Sântandrei sau Primarul este de vină pentru modul în care se dezvoltă comuna, de vină este nivelul de dezvoltare al României.
Domnul consilier Ovidiu Alexandru Cseh dorește să știe care ar fi prețul unui abonament OTL.

Domnul consilier Ciprian Mihai Fechetea precizează că valoarea unui abonament va fi de 100 de lei / lună pe traseul Oradea – Sântandrei, respectiv de 150 de lei / lună un abonament combinat Oradea – Sântandrei + urban Oradea conform adresei nr. R12659 / 29.10.2018 trimisă Primăriei Sântandrei. Costurile abonamentelor trebuie corelate conform mențiunilor specificate la pct. 5 din adresa mai susmenționată.
Domnul Primar menționează că se cunoaște deja acest subiect, surprinzător e însă să constate oferta de prețuri mai mare decât a firmei care prestează serviciile în prezent. 
Domnul Ioan Mărcuș, precizează că își dă tot interesul pentru bunăstarea locuitorilor comunei și nu este împotrivă aderării la Transregio, dorind servicii de calitate în comună, motiv pentru care în primavara anului 2018 a participat la înființarea Transregio, pentru ca toate comunele din Zona metropolitană să devină membre. 
De asemenea domnul primar are în vedere faptul că, pe de o parte în decembrie expiră licența pentru actuala firmă de transport, iar pe de altă parte la ședința Consiliului Director al ZMO din luna februarie, li s-a cerut primarilor să comunice intenția de aderare, până în data de 28 februarie 2019, iar în baza Acordului în luna martie se va lua o decizie de către Consiliul Director. La nivel de ZMO s-au realizat foarte multe lucruri importante pentru comunitate, cum ar fi: funcționarea firmei Reosal, introducerea rețelelor de Apă și Canalizare, Drumul nou de legătură. Corect ar fi ca în continuare să lucrăm la nivel de ZMO și altfel se poate negocia.
Domnul consilier Ovidiu Alexandru Cseh precizează că nu vede niciun avantaj în a ne muta de la un stăpân la altul deoarece nu există încă nimic negociat, traseele fiind aprobate de către CL Oradea. De ce să trecem de la Consiliul Județean la Consiliul Local Oradea fără un angajament? Cel mai bine ar fi să așteptăm ca OTL – ul să aibă fonduri pentru autobuze noi. Totodată să avem în vedere că până în prezent primăria n-a plătit nicio subvenție către firma de transport.
Domnul consilier Sebastian Horea Șuteu precizează că cel mai bine este să așteptăm raportul solicitat de către domnul primar Ilie Bolojan cu avizul de oportunitate, azi însă trebuie să luăm o hotărâre pentru a răspunde solicitărilor formulate.

Domnul consilier Ovidiu Alexandru Cseh menționează că se va prezenta un studiu pe rutele de transport până în Toboliu, fiind important de avut în vedere și avantajul cu opririle autobuzelor care tranzitează în prezent.
Domnul consilier Ciprian Mihai Fechetea menționează că a urmărit traseul autobuzelor și cele care merg în Cheresig sau Toboliu opreau doar în centru, de unde rezultă că aceste curse nu sunt chiar pentru toți locuitorii. Totodată propune să se amâne votul de azi până în luna aprilie când vom avea acel raport al ZMO. 

Doamna secretar aduce la cunoștință faptul că, atât Primăria comunei Sântandrei, cât și Consiliul Local Sântandrei au fost acționați în Contencios administrativ de către domnul Doru Verdeș, -comunicarea adresei instanței fiind înregistrată la sediul instituției în data de 20 februarie 2019-, prin plângere se solicită:

1. Obligarea pârâtelor de repunere pe ordinea de zi a Proiectului de hotărâre privind aprobarea aderării comunei Sântandrei la Asociația de Dezvoltare Intercomunitară de utilitate publică pentru serviciul public de transport local ”TRANSREGIO”,
2. Adoptarea unei hotărâri privind aprobarea aderării comunei Sântandrei la Asociația de Dezvoltare Intercomunitară de utilitate publică pentru serviciul public de transport local ”TRANSREGIO”, 

3. Obligarea la plata cheltuielilor de judecată ocazionate.

Domnul primar Ioan Mărcuș precizează că repunerea acestui Proiect de hotărâre în discuție s-a făcut în urma solicitării domnului Doru Verdes, careia i s-a răspuns în data de 21 februarie 2019, așa cum s-a precizat la începutul ședinței: “am luat act de aceasta și procedura va fi reluată în dezbatere pentru prima ședință ordinară a Consiliului local Sântandrei”, și nu în urma comunicării de la instanță.
Domnul consilier Ciprian Mihai Fechetea menționează faptul că ar trebui să așteptăm până când există o sentință.

Domnul consilier Sebastian Horea Șuteu menționează că nu vede ce rost are să așteptăm să se pronunțe o sentință pentru a putea vota proiectul de hotărâre.
Doamna Carmen Lezeu, prezentă la ședință, menționează că nu vede nimic greșit în faptul că am fost dați în judecată, pentru că și ea a fost dată în judecată de către firma de transport Teșan, aceștia acuzând-o de faptul că prin postările publicate și articolele apărute în presă imaginea firmei a fost afectată, motiv pentru care au solicitat daune de 100.000 euro.
Doamna consilier Daniela Achim întreabă de ce s-a majorat tariful la OTL după 3 luni de zile, așa cum rezultă din adresa prezentată de domnul Ciprian Fechetea, doarece la întâlnirea consilierilor de la sediul primăria cu reprezentantul OTL tariful prezentat a fost mai mic.
Domnul consilier Sebastian Horea Șuteu precizează că problema inițiatorilor acestui proiect de hotărâre este că nu au venit prima data la Primărie să discute această intenție.
Domnul consilier Ciprian Mihai Fechetea menționează că au fost la primărie înainte de a începe să adune semnături.

Domnul primar precizează că această problemă evoluat, în momentul de față fiind supusă atenției de către ZMO, așa cum a prezentat anterior.
Domnul consilier Ciprian Mihai Fechetea menționează că e de acord 100 % cu ce spune domnul primar dar trebuie asigurată îmbunătățirea transportului.

Domnul primar menționează că nu firma care asigură transportul contează, ci faptul ca oamenii să ajungă la timp și în condiții bune în Oradea. 
Nemaifiind alte discuții cu privire la proiectul de hotărâre, dna. Consilier Georgeta Mihalca, președinte de ședință, îl supune la vot, prin vot deschis prin ridicarea mâinii și cu 1 vot „pentru”, fără 13 voturi „împotrivă” și fără „abțineri”, este adoptată H.C.L. nr. 30 din 26 februarie 2019 privind respingerea aderării comunei Sântandrei la Asociația de Dezvoltare Intercomunitară de utilitate publică pentru serviciul public de transport local “TRANSREGIO”.
În continuare doamna secretar prezintă cererea formulată de către domnul Doru Verdeș, în calitate de președinte al organizației Uniunea Salvați România, înregistrată la sediul Primăriei Comunei Sântandrei sub nr. 14917 / 21.12.2018, prin care a solicitat anularea Hotărârii Consiliului local Sântandrei nr. 144 din 30 octombrie 2018 prin care s-a aprobat ajustarea începând cu data de 01.11.2018 a tarifelor la serviciile de salubrizare prestate de S.C. Compania Reosal S.A. în comuna Sântandrei.

Domnul consilier Sebastian Horea Șuteu menționează că așa ceva este inadmisibil, nefiind posibil să conteste atribuția Consiliului Local de a stabili un tarif în vederea gestionării serviciilor furnizate către cetăţeni. 
De asemenea precizează, -așa cum a menționat și în ședințele anterioare-, faptul că primăria a plătit către SC Compania Reosal SA diferențele negative întregistrate pentru comuna Sântandrei aferente anilor anteriori, adică diferențele între tariful încasat de delegat și cheltuielile efectuate cu prestarea serviciului de către delegat.
Domnul primar menționează că a solicitat firmei Reosal o listă cu toate prețurile stabilite la nivelul comunelor din Zona metropolitană, listă pe care o prezintă în cadrul ședinței, de unde rezultă că tariful aprobat de Consiliul local Sântandrei este cel mai mic raportat la numărul de ridicări întră lună, 8 ridicări pe lună, respectiv 2 ridicări pe săptămână. Consiliul local a aprobat această ajustare a prețurilor de la 23 lei cum a fost propus de Reosal, la 25 lei urmare a propunerii din cadrul comisiei Buget – finanțe pentru a evita o nouă majorare a tarifului în perioada imediat următoare, iar în cuantumul tarifului pentru gospodăriile populației, S.C. Compania Reosal S.A. are obligativitatea asigurării lunare a 4 – 5 saci pentru deșeurile reciclabile, să un se mai refolosescă sacii pentru colectarea selectivă.
Doamna Carmen Lezeu menționează că firma Reosal trebuia să facă o altă propunere care să conțină 2 prețuri.

Domnul consilier Sebastian Horea Șuteu precizează că nu ne putem pronunța cu privire la această problemă, până nu se cunosc toate datele, caz în care cel mai potrivit e să așteptăm să vedem acțiunea formulată în contencios așa cum precizează domnul Traian Cosor. 

La Diverse, d-na președinte de ședință Georgeta Mihalca dă cuvântul doamnei Ioana Ardelean, participantă la ședință.

Doamna Ardelean, medic specialist în medicină de familie, în calitate de administrator al S.C. Albamed S.R.L., precizează că dorește o informare cu privire la stadiul documentației de închieiere a spațiului cu destinația de cabinet medical situat în imobilul Primăriei de la nr. 526, spațiu pentru care s-a aprobat de către Consiliul local raportul de evaluare spre închieriere conform HCL nr. 85 / 31.07.2018.

Având în vedere că se tot discută despre dezvoltarea comunei, doamna doctor Ardelean consideră că pentru cei 10.000 de locuitori cât are comuna în prezent au nevoie și de asigurarea asistenței medicale primare, astfel raportându –se la perioada de timp care a trecut, ar avea nevoie de un răspuns ca să știe ce are de făcut în continuare.


Dl. Consilier Sebastian Horea Șuteu precizează că toate spațiile care au fost date de către primărie sre închiriere aveau asigurate standardele minime cerute. Nu ar fi corect față de cei care vor dori să participe la licitație să li se acorde doar pereți goi, fără dotări. Consilierii prin amânarea acordării unui răspund nu au dorit crearea unei situații de injustiție, ci au considerat că ar fi oportun așteptarea până când spațiului respectiv îi vor fi create condițiile minime de utilizare.


Dl consilier Ovidiu Alexandru Cseh subliniază că e necesar să se aștepte votarea Proiectului de buget pe anul 2019 pentru a ști dacă primăria poate asigura amenajarea spațiului respectiv.

 
La Diverse, d-l. Primar prezintă următoarele cereri:


→ d-l. Petrușan Poinar Eugen, cu domiciliul în com. Sântandrei, sat Sântandrei, nr. 607 B, jud. Bihor, prin cererea înregistrată sub nr. 679 / 22.01.2019, solicită reanalizarea cererii depuse în vederea dobândirii unui teren atribuit în baza Legii nr. 15 / 2003 de către Primăria Sântandrei. În urma analizării cererii şi a discuţiilor purtate, consilierii decid în unanimitate inventarierea terenurilor disponibile și analizarea tuturor cererilor depuse în vederea atribuirii terenurilor conform criteriilor stabilite.

→ d-l. Mihai Nicolae Merca împreună cu soția Irina Merca, domiciliați în mun. Oradea, bd. Dacia, nr. 46, bl. P11, ap.17, jud. Bihor, în calitate de proprietari ai terenului situat în com. Sântandrei, str. Râturi, nr. 14, jud. Bihor, prin cererea înregistrată sub nr. 14815 / 20.12.2018 solicită concesionarea terenului proprietate a Comunei Sântandrei, situat în spatele parcelei de teren de pe str. Râturi, nr. 14 (partea de sud a parcelei) până la limita cu noul drum de legătură cu Oradea, menționând că scopul acestei solicitări este de a înființa o grădină / livadă. Cu privire la această cerere și în urma discuțiilor purtate, consilierii decid verificarea situației terenului indicat pentru a nu afecta drumul nou creat în zonă și rediscutarea acestei cereri într-o ședință viitoare. 


În continuare dl. consilier Ciprian Mihai Fechetea dorește să știe ce se întâmplă deoarece vecinii dumnealui se plâng că zilnic există căderi de curent, fapt care afectează desfășurea curentă a activităților zilnice.

Dl. Consilier Sebastian Horea Șuteu precizează că pentru a se putea lua o măsură, cel mai potrivit ar fi ca oamenii să se adreseze direct primăriei pentru a putea lua măsurile necesare.

Dl. Consilier Radu Constantin dorește să atragă atenția cu privire la parcarea din fața localului Dodo, aceasta fiind un loc foarte periculos în care se pot petrece frecvent accidente.

Dl. Consilier Sebastian Horea Șuteu precizează că se va amplasa un indicator pe colțul intersecției, pentru a preveni accidentele.


Nefiind alte probleme la ordinea de zi, întrebări sau interpelări, preşedintele de şedinţă, domnul consilier Georgeta Mihalca, declară închise lucrările şedinţei.

PREŞEDINTE DE ŞEDINŢĂ







     SECRETAR,

     CONSILIER


   Georgeta Mihalca







             Dorina ILEA         
